Mārgarita Tečere

Mārgarita Hilda Tečere, baronese Tečere (;  — ) bija britu politiķe, Apvienotās Karalistes premjerministre. Šo amatu viņa ieņēma no 1979. līdz 1990. gadam, Tečere ir premjerministres amatā visilgāk bijusī 20. gadsimta politiķe. Pirmā sieviete Apvienotās Karalistes vēsturē, kura ieņēmusi šo amatu (otrā ir Terēza Meja, kas šo amatu ieņēma no 2016. gada līdz 2019. gadam).

Dzīvesgājums 
Dzimusi 1925. gadā Linkolnšīras grāfistē Alfrēda Robertsa un viņa sievas Beatrises ģimenē. 
Studēja Oksfordas Universitātē. 1959. gadā tika ievēlēta parlamentā, bet 1975. gadā tika ievēlēta par Konservatīvo partijas līderi. 1979. gada parlamenta vēlēšanās Konservatīvo partija uzvarēja un Tečere kļuva par premjerministri. Vēlāk uzvarēja arī 1983. un 1987. gada vēlēšanās. Demisionēja 1990. gadā. Pirms Tečeres tikai Robertam Dženkinsonam 19. gadsimta sākumā izdevies nepārtraukti ieņemt Lielbritānijas premjera amatu ilgāku laiku.

Nākdama pie varas, Mārgarita Tečere centās mainīt valsts relatīvo ekonomisko lejupslīdi, kuru raksturoja augsta inflācija, augsts bezdarbs un stagnācija ekonomikā. Notika uzņēmumu privatizācija un realizēta finanšu sistēmas un ekonomikas deregulācija. Tika veikta darba tirgus liberalizācija, kam nikni pretojās arodbiedrības. Liberālā ekonomiskā politika ieguva nosaukumu "tečerisms".

Tečere veica aktīvu militāru ārpolitiku, piemēram, Folklendas kara laikā 1983. gadā. Kā valsts vadītāja Tečere bija viena no redzamākajām sociālistiskā bloka un PSRS pretiniecēm, tāpēc dažkārt presē viņu dēvēja par "dzelzs lēdiju". 1984. gada 12. oktobrī partijas konferences laikā Braitonas viesnīcā Tečere gandrīz gāja bojā Pagaidu IRA rīkotajā atentātā.

Mirusi .

Atsauces

Ārējās saites 

 Margaret Thatcher Foundation 
  

1925. gadā dzimušie
2013. gadā mirušie
Linkolnšīrā dzimušie
Britu politiķi
Apvienotās Karalistes premjerministri
Londonā mirušie